בס"ד

**סילבוס הכשרות צוותי תמר**

**מטרה:**

* היכרות עם מודל תמר לקהילה והעבודה על פיו.
* הטמעת תפיסת העולם הניהולית ויצירתית שעומדת בבסיס המודל.
* התמודדות עם דילמות של המתנדבים לעבוד עפ"י המודל.
* הנעת התהליך בפועל בקהילה.

**היקף ההכשרה:**

ההכשרה כוללת 3 מפגשים באורך שלוש שעות כל מפגש (12 שעות אקדמאיות)

**תכני הכשרה:**

**מפגש ראשון-**

* נלמד את חמשת השלבים שהחולה ובני משפחתו עוברים בשעת משבר. מתי השלב המשמעותי ביותר שבו אנחנו כקהילה יכולים להיכנס למשפחה ולהציע מענה התואם את צרכיהם.
* שלבי היכרות עם מודל תמר לקהילה – שיטת העבודה, זמני הפעולה, יתרונות ודילמות.
* תמיכה במשפחות ע"י מעגלי עזרה וניהול נכון של המשבר.
* הכרת מושגים מעולם המשבר וכוחות להתמודדות איתו.
* תרגיל היכרות מקיף אשר מטמיע את השפה והעבודה הנכונה עם המודל.

**מפגש שני –**

* הקמת צוות תמר, חלוקת תפקידים בתוך הצוות והגדרת סביבת העבודה המדויקת.
* הדרכה מפורטת על בניית צוות תמר, פרסום, שיווק, הטמעה בקהילה של המודל, בניית שלושת מעגלי התמיכה, תפקיד "מתווכי המשפחה", בניית מאגר מתנדבים יישובי, יצירת שת"פ עם גופים ממסדיים ועמותות.
* הגדרה מדויקת של תחומי העזרה הניתנת בתוך הקהילה.
* התמרת צרכים ככלי עבודה מול המשפחה.

**מפגש שלישי –**

* דיוק צרכים ככלי עבודה מול המשפחות.
* הכשרת "מתווכי משפחה" ככלי מרכזי בהפעלת נכונה של המודל
* כלים לכניסה נכונה והתנהלות מול משפחה במשבר.
* מגוון כלים לעבודה רגשית נכונה(משחק תפקידים). אמפטיה- סימפטיה.
* תרגיל מסכם– הפעלה של צוות תמר, הנחיית "מתווכי משפחה", מאגר המתנדבים היישובי.
* שיח קבוצתי על המחשבות על המודל, מקומו יתרונותיו וחסרונותיו וכן הצפת הקשיים הפרטיים של המשתתפים בהכשרה בביצוע המשימות שמציב המודל.

**לסיום**

אנחנו מקימים צוות אשר תפקידו לנהל את העזרה בישוב כך שהמענה אשר יינתן למשפחות הזקוקות לכך יהיה הרבה יותר מערכתי, מקיף ומדויק. המטרה היא להגדיל את יכולות הנתינה, ואת מעגלי התמיכה באופן משמעותי בתוך הקהילה. הפעלת המודל ושיתופי פעולה עם כל המערכות הקיימות בתחומי הישוב ומחוצה לו מייצרת חוסן קהילת ומאפשרת מענה ביותר תחומים ליותר משפחות הנמצאות במצב משברי.

בברכה והצלחה

אלעד שנבל

ראש צוות הדרכה וקשרי קהילות

0546366097